PEN Afrikaans Vertaalfonds befonds meeste vertalings nog - Afrikaans.com
Lector d.o.o., 'n relatief jong uitgewery wat op vertaalde fiksie fokus, beoog om 'n Kroasiese vertaling van Die sneeuslaper deur Marlene van Niekerk teen September 2019 die lig te laat sien. Die vertaler Toni Bandov, wat gewoonlik uit Nederlands vertaal, sal in hierdie geval direk uit die Afrikaans werk. Die sneeuslaper is 'n versameling verhale wat 'n besinning oor die skryfkuns as prominente tema het. Dit het aan Van Niekerk in die UJ-prys vir beste skeppende skryfwerk besorg.
Dan Sleigh het met 1795 verskeie literêre pryse losgeskryf: die WA Hofmeyrprys vir Afrikaanse fikse, die ATKV-prosaprys en die SALA-romanprys. Dit is ook as die wenner van NB-Uitgewers se Groot Afrikaanse Roman-wedstryd aangewys. Die Nederlandse vertaling sal deur Riet de Jong-Goossens en Bert Aquarius gedoen word. De Jong-Goossens het voorheen ook Sleigh se Eilande in Nederlands vertaal.
Navrae kan gerig word aan: penafrikaans@gmail.com
Klik hier vir die PEN Afrikaans-oorsig van Afrikaanse resensies wat verskyn het en digitaal beskikbaar is. Hierdie oorsig sluit boekbesprekings, boekgesprekke en voorlesings in wat op die radio of TV uitgesaai is.